
R E F E R A T

privind aprobarea folosintei gratuite a obiectivelor cu destinatie sportiva (baze sportive) aflate in proprietatea sau administrarea Municipiului Timişoara, pe parcursul anului 2012, pentru structurile sportive din Timişoara


          In perioada cuprinsa intre anii 2007-2011, Municipiul Timisoara a alocat contributii financiare pentru sustinerea activitatii sportive a structurilor sportive, reprezentand jocuri sportive si discipline sportive individuale, la nivel de seniori si juniori. Acestea au fost acordate anual prin contractele de asociere incheiate intre parti, aprobate prin hotarari de consiliu local.
Referitor la utilizarea bazelor sportive, contractul de asociere cu fiecare structura sportiva a cuprins urmatoarele clauze:

- Municipiul Timisoara asigura accesul si folosinta gratuita a obiectivelor cu destinatie sportiva (sali de sport) aflate in proprietate sau administrare, la antrenamentele si competitiile din calendarele sportive ale structurilor sportive ;
- structurile sportive sa prezinte la începutul fiecărui an competiţional, calendarul competiţional şi să întocmească împreună cu Serviciul Administrare Baze Sportive programul de folosire a obiectivelor sportive încredinţate ;
- structurile sportive sa respecte Regulamentul de Ordine şi Funcţionare al obiectivelor sportive.
          Intrucat la finele anului 2011 expira toate contractele de asociere cu structurile sportive si intocmirea de noi contracte de asociere va fi posibila numai dupa aprobarea bugetului local pe anul 2012, pentru asigurarea continuitatii pregatirii sportive si a desfasurarii competitiilor oficiale din calendarele sportive pe anul 2012, propunem aprobarea folosintei gratuite de catre structurile sportive din Timisoara, a obiectivelor cu destinatie sportiva (baze sportive) aflate in proprietatea sau administrarea Municipiului Timişoara, pentru perioada anului 2012, incepand cu 01.01.2012.

          Structurile sportive, respectiv bazele sportive mentionate, care fac obiectul proiectului de hotarare si activitatile sportive desfasurate in aceste obiective sunt cuprinse in anexa la proiect.
Folosinta gratuita a bazelor sportive se va derula cu respectarea urmatoarelor conditii:

- Municipiul Timisoara asigura accesul si folosinta gratuita a obiectivelor cu destinatie sportiva (baze sportive) aflate in proprietate sau administrare, la antrenamentele si competitiile din calendarele sportive ale structurilor sportive ;
- structurile sportive au obligatia sa prezinte la începutul fiecărui an competiţional, calendarul activitatilor sportive şi să întocmească împreună cu Serviciul Administrare Baze Sportive programul de folosire a obiectivelor sportive încredinţate ;

- structurile sportive vor reprograma antrenamentele sau competitiile oficiale, la solicitarea Primăriei Municipiului Timişoara, în cazurile în care aceasta organizează acţiuni de interes pentru comunitate sau cu ocazia unor lucrări de reparaţii curente la obiectivele sportive ;

- structurile sportive au obligatia sa respecte Regulamentul de Ordine şi Funcţionare al obiectivelor sportive.
          Avand in vedere cele mentionate, inaintam pentru aprobare, prezentul referat si proiectul de hotarare.

